钦定古今图书集成/理学汇编/学行典/第145卷 > 老子 > 《孔子》
## 钦定古今图书集成/理学汇编/学行典/第145卷 > 老子 > 《孔子》

“夫子度量极大，与尧同。门弟子中如某人辈，皆不点
检他，如尧‘容四凶在朝’相似。”　或问：“孔子当衰周时，
可以有为否？”曰：“圣人无有不可为之事，只恐权柄不
入手。若得权柄在手，则兵随印转，将逐符行。近温《左
氏传》，见定哀时煞有可做底事。”问：“固是圣人无不可
为之事，圣人有不可为之时否？”曰：“便是圣人无不可
为之时。若时节变了，圣人又自处之不同。”又问：“孔子
当衰周，岂不知时君必不能用己？”曰：“圣人却无此心，
岂有逆料人君能用我与否？到得后来说‘吾不复梦
见周公与？‘凤鸟不至，河不出图，吾已矣夫’！时圣人亦
自知其不可为矣。但不知此等话是几时说？据陈恒
弑其君，孔子沐浴而朝，请讨之时，是获麟之年，那时
圣人犹欲有为也’。”　问：“看圣人汲汲皇皇，不肯没身
迷世，只是急于救世，不能废君臣之义；至于可与不
可，临时依旧裁之以义。”曰：“固是。但未须说急于救世，
自不可不仕。”又问：“‘若据危邦不入，乱邦不居，有道则
见，无道则隐’等语，却似长沮桀溺之徒做得是。”曰：“此
为学者言之。圣人做作又自不同。”又问：“圣人亦明知
世之不可为否？”曰：“也不是明知不可。但天下无不可
为之时。苟可以仕，则仕至不可处便止。如今时节，台
谏固不可做，州县也自做得。到得居位守职，却教自
家枉道废法，虽一簿尉也做不得，便著去位。”　问：“自
孔子后，何故无圣人？”曰：“公且看三代而下，那件不薄？
文章字画亦可见，只缘气日薄。”因问：“康节‘一元开物
闭物’之说，是否？”曰：“有此理，不易他窥测至此。”

==性理大全==